C 152/196
HU
Az Európai Unió Hivatalos Lapja
2022.4.6.
4.7.
A tagállamok kizárhatják az elszámolásból a szélsőséges természeti események, például viharok, tüzek vagy rovarok inváziója által okozott kibocsátásokat.
Sürgősen szükség van az erdőkben előforduló természetes zavarok megfelelőbb nyomon követésére, hogy biztosítani lehessen a természetes bolygatásra vonatkozó rendelkezés helyes és hatékony alkalmazását, ami technikai szempontból kihívást jelent, de rendkívül fontos.
Az egyes tagállamok jelentéstételi kötelezettségének teljesítése során olyan szabványosított protokollt kell követni, amely biztosítja az adatok hatékony gyűjtését és értelmezését, valamint a szakpolitikák hatékony végrehajtását és tervezését. 4.8.
Az adatelemzés főként az egyes tagállamok nemzeti erdőnyilvántartásain alapul, amelyeket nem egyeztettek egymással, és néha hiányosak vagy pontatlanok.
Ezen túlmenően nemzeti erdőnyilvántartásokat nem minden tagállamban készítenek gyakran.
Az EGSZB nagyra értékeli az Európai Bizottság arra irányuló javaslatát, hogy 2025-ben átfogó felülvizsgálatot végez a nemzeti jegyzékadatokról a 2026–2030-as időszakra vonatkozó pontos célok meghatározása céljából. 4.9.
Támogatni kell a fás biomassza fenntarthatóbb termelését célzó K+F-et.
Az EGSZB már rámutatott, hogy „e szektorok támogatása érdekében intenzív kutatásra és innovációra van szükség, de azt is honorálni kell, amikor ezek az ágazatok igazoltan hozzájárulnak a szén-dioxid-kibocsátás csökkentéséhez” (14).
Az EGSZB úgy véli továbbá, hogy minden tagállamnak ki kellene dolgoznia egy olyan célirányos adóösztönző rendszert, amely megkönnyíti az átállást, és javasolja a rendelkezésre álló KAP-finanszírozás teljeskörű felhasználását. 4.10.
A vállalkozók és a munkavállalók számára továbbképzési és átképzési programokra van szükség a legújabb technológiákhoz, valamint a fenntarthatóságot előmozdító digitális készségekhez való hozzáférés biztosítása érdekében.
Az európai zöld megállapodás menetrendje csak akkor lehet sikeres, ha olyan oktatási és képzési programok kísérik, amelyek fejlesztik az európai munkavállalók készségeit, miközben biztosítják a versenyképességet és a társadalmi igazságosságot.
Ezért az EGSZB azt kéri, hogy a szociális partnereket és az érintett civil társadalmi szervezeteket teljes mértékben vonják be a csomag tervezési és végrehajtási szakaszába. 4.11.
Az EGSZB úgy véli, hogy a kkv-knak olyan személyre szabott, támogató jogi keretre van szükségük, amely segíti őket az innovációban, a méretnövelésben és a fenntartható növekedésben.
Bár az alkalmazkodás finanszírozására számos finanszírozási lehetőség áll rendelkezésre, az EGSZB ismételten kéri „a különféle választási lehetőségek pontosítását [...], valamint gyakorlati szinten felhasználóbarát eljárásokat szorgalmaz annak biztosítása érdekében, hogy megfelelő időben hozzá lehessen férni a finanszírozási eszközökhöz” (15). 4.12.
Végezetül az EGSZB aggodalmát fejezi ki amiatt, hogy az európai zöld megállapodás végrehajtásának szociális dimenzióját (az „Irány az 55 %!” jogalkotási csomagon keresztül) nem veszik figyelembe, és hogy a polgárok lesznek a leginkább érintettek, mivel autót kell váltaniuk, többet kell fizetniük otthonuk fűtéséért, többet kell fizetniük a legolcsóbb repülőutakért stb.
Az EGSZB ezért komoly aggodalmát fejezi ki a háztartások által az „Irány az 55 %!” csomag végrehajtása után fizetendő magasabb számlák miatt.
Az EGSZB továbbá határozottan úgy véli, hogy az átmenet során különös figyelmet kell fordítani azokra a régiókra, iparágakra és munkavállalókra, amelyek a legnagyobb kihívásokkal fognak szembenézni, és hogy az átállást „versenyen alapuló, társadalmilag igazságos és multilaterális megközelítés révén kell végrehajtani.
Hangsúlyozza továbbá, hogy megfelelő eszközöket kell alkalmazni a civil társadalom – beleértve minden polgárt, vállalkozást és szervezetet – teljeskörű részvételének, illetve a folyamat részükről történő elfogadásának biztosítása érdekében” (16).
Kelt Brüsszelben, 2021. december 8-án.
az Európai Gazdasági és Szociális Bizottság elnöke Christa SCHWENG
(14) (15) (16)
Az EGSZB véleménye a következő tárgyban: Az éghajlatváltozás hatásaival szemben reziliens Unió létrehozása – Az éghajlatváltozás hatásaihoz való alkalmazkodásra vonatkozó új uniós stratégia (HL C 374., 2021.9.16., 84. o.).
Az EGSZB véleménye a következő tárgyban: Az éghajlatváltozás hatásaival szemben reziliens Unió létrehozása – Az éghajlatváltozás hatásaihoz való alkalmazkodásra vonatkozó új uniós stratégia.
Az EGSZB véleménye a következő tárgyban: Tiszta bolygót mindenkinek – Európai hosszú távú stratégiai jövőkép egy virágzó, modern, versenyképes és klímasemleges gazdaságról (HL C 282., 2019.8.20., 51. o.).